 Iyagoo sheekaddii sii wata ayuu midkii hore ku celiyey Saaxiib arrintu Hogaamiye kooxeed ma mareyso oo waa laga waaweyn yahay, waxa hadda is haysta waan ku wareeray oo meel loo raaco ma aqaan, waxaana fogaatay in la heshiiyo, Maya Saaxiib sidaas ha dhihin oo xag Alle wax kastaah way ka fudud yihiin ilbiriqsi ayay isku bedeli karaan wax walbaa, tusaale ahaan wadamo sanado badan colaad ka dhex jirtay ayaa mudo gaaban ku heshiiyey, marka waxaa laga yaabaa in aan deg degeyno balse barwaaqadu noo dambeyso ayuu yiri Saaxiibkii kale isagoo u laab qaboojinaca saaxiibkii balse waxa uu isaga oo ku adkeysanaya sida uu uga niyad jabsan yahay xaaladda Soomaaliya yiri Saaxiib aniga iska daayee, Carruurta aan dhalo kuwa ay sii dhalaan xitaa waxaan u maleynayaa in ay sidaan ku jiri doonaan Maya, Maya, war arrinta halkaa ha gaarsiin Saaxiib, middaa oo kale caqiidadaada ayay khatar gelineysaa ee dib sugu laabo, waxaa laga yaabaa in berito arrintu iska dhamaato ayuu hadalkii ugu soo gunaaday Saaxiibkii. 